ངས་སུ་བརྩི་བ་ཡིན་ཞིང་། མར་ཁུ་བླུགས་
གཟར་རེ་རེ་གྲངས་རེ་རེ་བགྲང་བར་བྱ་ཡི། བླུགས་གཟར་རེ་ལ་གྲངས་ཁ་ནས་ཐོན་ཚད་བྱས་ནས། ལྷ་ལ་བསླུ་བའི་བསམ་
པས་རང་ངན་སོང་བསྒྲུབ་པར་མི་བྱ་ལ། སྲེག་རྫས་འབུལ་བའི་གྲངས་ནི། སྲེག་བླུགས་གཅིག་གམ་གསུམ་མམ་བདུན་ནམ་
ཉེར་གཅིག་གམ་བརྒྱ་དང་སྟོང་ལ་སོགས་པ་དབུལ་བར་བྱའོ། །ཞེས་ཤཱནྟི་པས་བཤད་པ་ལྟར་ངེས་པ་མེད་དེ། ཡམ་ཤིང་དང་
མར་གཙོ་བོ་ཡིན་པས་མང་བ་དང་། གཞན་རྣམས་དེ་ལས་ཉུང་བ་དང་། སྡིག་པ་ཞི་བ་དགོས་པ་གཙོ་བོ་ཡིན་ན་ཏིལ་མང་བ་
དབུལ་ཞིང་། ཚེའི་བར་ཆད་ཞི་བ་དོན་དུ་གཉེར་ན་དུར་བ་མང་བར་དབུལ་བ་སོགས་ཤེས་པར་བྱ་སྟེ། བོད་དག་གིས་གྲངས་
ངེས་མང་པོ་བྱེད་པ་ནི་སྙིང་པོ་མེད་པའི་རྟོག་བཟོ་འབའ་ཞིག་གོ། །ལྷའི་སྔགས་དང་སྦྱོར་ཚུལ་ནི། ཨོཾ་ཨཱཿབཛྲ་དྷྲྀཀ་མཾ་ཧཱུཾ།
ཨོཾ་བོ་དྷི་བྲྀཀྵུ་ཡ། བདག་ཅག་དཔོན་སློབ་ཅེས་སོགས་སོ། །སྲེག་རྫས་དབུལ་བའི་ཆོ་ག་གཞན་ཐམས་ཅད་སྔར་ཇི་ལྟ་
བ་བཞིན་ནོ། །འཁོར་རྣམས་ཀྱི་སྔགས་ནི། ༀ་ཨཱཿཛི་ན་ཛིཀ་ཨོཾ་ཧཱུཾ། ཞེས་པ་ནས། ཨོཾ་ཨཱཿབིབྷཱནྟ་ཀྲྀཏ་ཧཱུཾ་ཧཱུཾ། ཞེས་
པའི་བར་ཏེ། སྲེག་རྫས་རྣམས་ལྷ་རེ་རེ་ལ་གསུམ་མམ་བདུན་ནམ་ཉེར་གཅིག་ལ་སོགས་པ་ཅི་འབྱོར་བ་དབུལ་ལོ། །དེ་ལྟར་
སྲེག་རྫ་ས་རྣམས་ཕུལ་ཚར་བ་དང་། ལྷ་རྣམས་ཀྱི་ཐུགས་ཀ་ནས་སྤྲོས་པའི་སངས་རྒྱས་རྣམས་ཀྱིས་བུམ་པ་
དཀར་པོ་བདུད་རྩིས་གང་བ་ཐོགས་ནས། བསྒྲུབ་བྱ་ཟླ་བའི་དཀྱིལ་འཁོར་ལ་གནས་པ་ལ་ཁྲུས་བྱས་
པས་སྡིག་སྒྲིབ་དང་ནད་གདོན་ལ་སོགས་པ་དག་ནས་ལུས་ཤེལ་ལྟར་གྱུར། པར་བསམ། དེ་ནས་མར་
དགང་བླུགས་གསུམ་མམ་བདུན་ལ་སོགས་པ་གཙོ་བོའི་སྔགས་ཀྱིས་དབུལ་ཞིང་། ཨོཾ་ཨཱཿཧྲཱིཿཔྲ་ཝ་ར་སད་ཀ་རཾ་ཞེས་
སོགས་ཀྱིས་མཆོད་ཡོན་བསང་གཏོར་ཞལ་བསིལ་གསུམ་དབུལ། ཨོཾ་བཛྲ་ཝ་ས་སྱ་སྭཱཧཱ། ཞེས་པས་གོས་གསར་པ་མེ་
- 172 -

༄༅། །གསང་འདུས་འཇམ་རྡོར་གྱི་ཞི་རྒྱས་ཀྱི་སྦྱིན་སྲེག་འདོད་འཇོའི་བུམ་བཟང་། །༼ཞ༽
ནང་དུ་དབུལ་ཞིང་ལྷ་ལ་ན་བཟའ་དབུལ་བར་བསམ། ཨོཾ་བཛྲ་ཏམྦུ་ལ་སྭཱཧཱ། ཞེས་པས་སོ་རྩི་དབུལ། དེ་ནས་འདོད་ཡོན་
དང་ཉེར་སྤྱོད་ཚིགས་བཅད་དང་བཅས་པས་རྒྱས་པར་དབུལ། མི་བསྐྱོད་རྡོ་རྗེ་ཡེ་ཤེས་ཆེ། །ཞེས་སོགས་ཀྱིས་བསྟོད་དེ་
ཕྱག་བྱས་ནས། བཛྲ་དྷྲྀཀ་ཨོཾ་ཨཱཿ༔ཧཱུྃ། ཞེས་སོགས་ཀྱིས་ནང་མཆོད་ལྷ་རེ་རེ་ནས་དབུལ། ཨོཾ་ཨཱཿཧྲཱིཿཔྲ་ཝ་ར་སད་ཀ་
རཾ་ཨཉྙཾ་པྲ་ཏིཙྪ་སྭཱཧཱ། ཞེས་མཆོད་ཡོན་དབུལ། དེ་ནས་ལྷག་ཆད་ཀྱི་ཉེས་པ་ཞི་བར་བྱ་བའི་དོན་དུ་མེ་ཏོག་དང་བཅས་
པའི་ཐལ་མོ་སྙིང་ཁར་སྦྱར་ནས། གང་ཡང་བདག་བློ་རྨོངས་པ་ཡིས། །ཉེས་བྱས་ཅུང་ཟད་གང་བགྱིས་
པ༑ ༑གང་ཕྱིར་ལུས་ཅན་སྐྱབས་ཡིན་ཕྱིར། །མགོན་ཁྱོད་དེ་ཀུན་བཟོད་མཛད་རིགས། །མ་རྙེད་ཡོངས་
སུ་མ་ཤེས་དང་། །གང་ཡང་ནུས་པ་མ་མཆིས་པས། །འདིར་ནི་བྱ་བ་གང་བགྱིས་པ། །དེ་ཀུན་ཁྱེད་
ཀྱིས་བཟོད་མཛད་རིགས། །ཨོཾ་བཛྲ་སཏྭ་ཨཱཿ ཞེས་མང་དུ་བརྗོད་ནས་རྡོ་རྗེ་སེམས་དཔའི་ཡི་གེ་བརྒྱ་པ་བཟླ་བར་
བྱའོ༑ ༑དེའི་རྗེས་ལ། བདག་ལ་དངོས་གྲུབ་མཆོག་སྩོལ་ལགས། །ཏིང་འཛིན་ཀུན་གྱི་འབྲས་བུ་སྩོལ། །
སེམས་ཅན་ཀུན་ལ་ཅི་འདོད་པར། །དངོས་གྲུབ་བླ་ན་མེད་པ་སྩོལ། །སླར་ཡང་གཤེགས་པར་མཛད་
པའི་ཕྱིར། །རང་གི་གནས་གཤེགས་བཛྲ་མུ༔ ལྷ་རྣམས་མེ་ལྷའི་ཐུགས་ཀ་ནས་སླར་གཤེགས་ཏེ་
དཀྱིལ་འཁོར་གྱི་ལྷ་སོ་སོ་དང་གཉིས་སུ་མེད་པར་གྱུར། ཞེས་བརྗོད་ལ་སློབ་མ་ལས་ཀྱི་རྡོ་རྗེའི་ལག་ཏུ་མེ་ཏོག་
གཏད། དེས་ཀྱང་སློབ་དཔོན་ལ་ཕྱག་ཕུལ། མེ་ཏོག་དང་སྤོས་འཛིན་པས་དཀྱིལ་འཁོར་གྱི་དྲུང་དུ་སོང་སྟེ་རྡུལ་ཚོན་ཡིན་ན་ལྷ་
རྣམས་དཀྱིལ་འཁོར་གྱི་ནང་དུ་སྤྱན་དྲངས་པར་མོས་ལ། མེ་ཏོག་དཀྱིལ་འཁོར་གྱི་དབུས་ཕྱོགས་སུ་ཕྱར་བ་ཙམ་བྱས་ལ་མདུན་
དུ་བཞག །རས་བྲིས་ཡིན་ན་དཀྱིལ་འཁོར་གྱི་ནང་དུ་གཏོར་རོ། །དེ་ནས་དཀྱིལ་འཁོར་ལ་ཕྱག་བྱའོ། །དཀྱིལ་འཁོར་སྒྲུབ་
མཆོད་དང་མ་འབྲེལ་ན། ཡེ་ཤེས་པ་རྣམས་རང་བཞིན་གྱི་གནས་སུ་གཤེགས། དམ་ཚིག་གི་གཞལ་ཡས་
ཁང་འཁོར་གྱི་ལྷ་རྣམས་ལ་ཐིམ། རྣམ་སྣང་ཡབ་ཡུམ་ཞེས་པ་ནས་སྒ་རྡོ་རྗེའི་ཐུགས་ཀའི་ཨོཾ་ལ་ཐིམ་པར་
གྱུར༑ རིན་འབྱུང་ཡབ་ཡུམ་ཞེས་པ་ནས་ཨཱཿལ་ཐིམ། གཙོ་བོ་ཡབ་ཡུམ། མཱ་མ་ཀཱི་ཡབ་ཡུམ། ཞེས་པ་ནས་
ཧཱུཾ་ལ་ཐིམ་པར་གྱུར། ཨོཾ་ཡོ་ག་ཤུདྡྷ༔སརྦ་དྷརྨ་ཡོ་ག་ཤུནྡྷོ྅ཧཾ། ཞེས་བརྗོད་ཅིང་བསམ་ལ། པད་ཀོར་སྔོན་དུ་འགྲོ་
བའི་འཁྱུད་པའི་ཕྱག་རྒྱ་བྱའོ། །
དེ་ནས་ཐབ་ཀྱི་མེ་ལྷ་ལ། ཨོཾ་ཨགྲཱ་ཡེ། ཞེས་པ་ནས། བཱ་ཧཱ་ནཱ་ཡ་པུཥྤ་པྲ་ཏིཙཱ་ཧཱྃ་སྭཱཧཱ། ཞེས་པ་ནས། བཱ་ཧཱ་ནཱ་
ཡ་ཤཔྟ་པྲ་ཏཱིཙྪ་ཧཱུྃ་སྭཱཧཱ། བཱ་ཧཱ་ནཱ་ཡ་ཨོཾ་ཨཱཿཧཱུཾ། ཞེས་པས་ཉེར་སྤྱོད་ལྔ་དང་ནང་མཆོད་འབུལ། དེ་ནས་བསང་གཏོར།
ཞལ་བསིལ་སོ་རྩི་གོས་གསར་པ་རྣམས་འབུལ། དེ་ནས་བསྲེག་རྫས་ལྷག་མ་རྣམས་འཇིག་རྟེན་པའི་མེ་ལྷ་ལ་སྔར་བཞིན་
དབུལ། དེ་ནས་དྲིལ་སྟབས་དང་བཅས་པས། འཇིག་རྟེན་དབང་ཕྱུག་ཚངས་དབང་མགོན་གྱི་སྲས། །ཞེས་
- 173 -

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༢༽
སོགས་ཀྱིས་བསྟོད། དེ་ནས་ཡང་ཞལ་བསིལ་དང་བསང་གཏོར་ཕུལ་ལ། མེ་ལྷའི་སྔགས་ལ། པུཥྤ་ སོགས་སྦྱར་བས་ཀྱང་
མཆོད། དེ་ནས་གཏོར་མ་ཆང་ཆུ་ནང་མཆོད་ཀྱིས་སྦྱངས་ཏེ། ཨོཾ་ཨཱཿབིབྷཱནྟ་ཀྲྀཏ་ཧཱུཾ། ཨོཾ་ཤཱུ་ནྱ་ཏཱ་ཞེས་པ་ནས། ཨཱཏྨ་
ཀོ྅ཧཾ། སྟོང་པར་གྱུར། སྟོང་པའི་ངང་ལས་ཡཾ་ལས་རླུང་གི་དཀྱིལ་འཁོར་ཞེས་པ་ནས། ༀ་ཨཱཿཧཱུཾ། ཞེས་པ་
བདུན་གྱི་བར་གྱིས་སྒྲུབ་ཐབས་ལྟར་བྱིན་གྱིས་བརླབས། ༀ་ཨགྣ་ཡེ། ཞེས་པ་ནས། བཱ་ཧཱ་ནཱ་ཡ་ཨ་ཀཱ་རོ་མུ་ཁཾ་
སརྦ་དྷརྨ་ཎཱཾ་ཨདྱཱ་ནུཏྤནྣཱ་ཏྭད་ཨོཾ་ཨཱཿཧཱུྃ་ཕཊ་སྭཱཧཱ། ཞེས་པ་གསུམ་གྱིས་གཏོར་མ་དབུལ། མེ་ལྷའི་སྔགས་ཀྱི་མཐར།
པུཏཱཾ་སོགས་སྦྱར་བས་སྔར་ལྟར་ཉེར་སྤྱོད་ལྔ་དབུལ། དེ་ནས་དྲིལ་སྟབས་དང་བཅས་པས། མེ་སྟེ་བསྲེག་བྱ་ཟ་བའི་
ལྷ༑ ༑དྲང་སྲོང་རྒྱལ་པོ་གདོན་གྱི་བདག །ཤར་ལྷོ་མེ་ལྷའི་ཚོགས་བཅས་ལ། །མཆོད་ཅིང་བསྟོད་དེ་
ཕྱག་ཀྱང་འཚལ། །མཆོད་སྦྱིན་གཏོར་མ་འདི་སྣོམས་ལ། །རྣལ་འབྱོར་བདག་ཅག་འཁོར་བཅས
ལ༑ ༑ནད་མེད་ཚེ་དང་དབང་ཕྱུག་དང་། །དཔལ་དང་གྲགས་དང་སྐལ་བ་བཟང་། །ལོངས་སྤྱོད་རྒྱ་
ཆེན་ཀུན་འགྲུབ་ཅིང་། །ཞི་དང་རྒྱས་ལ་སོགས་པ་ཡི། །ལས་ཀྱི་དངོས་གྲུབ་བདག་ལ་སྩོལ། །དམ་
ཚིག་ཅན་གྱིས་བདག་ལ་སྲུངས། །དངོས་གྲུབ་ཀུན་གྱི་སྟོང་གྲོགས་མཛོད། །དུས་མིན་འཆི་དང་ནད་
རྣམས་དང༌། །གདོན་དང་བགེགས་རྣམས་མེད་པར་མཛོད། །རྨི་ལམ་ངན་དང་མཚན་མ་ངན། །བྱ
བྱེད་ངན་པ་མེད་པར་མཛོད། །འཇིག་རྟེན་བདེ་ཞིང་ལོ་ལེགས་དང་། །འབྲུ་རྣམས་འཕེལ་ཞིང་ཆོས་
འཕེལ་དང་། །བདེ་ལེགས་ཐམས་ཅད་འབྱུང་བ་དང་། །ཡིད་ལ་འདོད་པ་ཀུན་འགྲུབ་ཤོག །ཨོཾ་
ཨཱཿཧྲཱིཿཔྲ་ཝ་ར་སད་ཀ་རཾ་ཨགྷཾ་པྲ་ཏཱིཙྪ་ཧཱུྃ་སྭཱཧཱ། གང་ཡང་བདག་བློ་རྨོངས་པ་ཡིས། །ཞེས་པ་ནས། དེ་ཀུན་
ཁྱེད་ཀྱིས་བཟོད་མཛད་རིགས། །ཨོཾ་བཛྲ་སཏྭ་ཨཱ༔ རང་གི་དོན་དང་གཞན་གྱི་དོན། །སྒྲུབ་བྱེད་བསྲེག་
བྱ་ཟ་བར་གཤེགས། །ཇི་བཞིན་དུས་སུ་ཚུར་སྤྱོན་ཞིང་། །བདག་གི་དངོས་གྲུབ་ཐམས་ཅད་སྒྲུབས། །
ཨོཾ་ཨཱཿབཛྲ་མུ༔ མེ་ལྷ་ཡེ་ཤེས་པ་རང་གི་གནས་སུ་གཤེགས། དམ་ཚིག་པ་མེ་འབར་བའི་རྣམ་པར་གྱུར།
དེ་ནས་འོ་ཐུག་སྒྲུབ་ན་སྐབས་འདིར་བྱ། དེ་ནས་བསྔོ་བ་ཤིས་བརྗོད་བྱའོ། །དེ་ལྟར་ཞི་བའི་ཆོ་ག་བརྗོད་ཟིན་ཏོ།།
༈ རྒྱས་པའི་སྦྱིན་སྲེག་བྱེད་པར་འདོད་པས། ཐབ་ཀྱི་གཞི་སེར་པོ་ཐབ་ཀྱི་དབྱིབས་གྲུ་བཞི་རྒྱར་ནི་ཁྲུ་དོ་བརྐོས་པའམ་
བསླང་པ་ལ་ཟབས་སུ་ཁྲུ་གང་ཡིན་ལ། སྟེང་ནས་མུ་རན་སོར་བརྒྱད། དེ་ནས་རྒྱ་དང་དཔངས་སོར་བརྒྱད་པའི་ཁ་ཁྱེར། དེ་ལ།
རིན་པོ་ཆེའི་འཕྲེང་བས་བསྐོར་བ། ཐབ་ཀྱི་དབུས་སུ་འཁོར་ལོ་སེར་པོ་རྩིབས་བརྒྱད་པའི་ལྟེ་བ་ལ་རིན་པོ་ཆེ་ཆ་དགུ་པ།
དཔངས་སོར་དྲུག་པ། རྡོ་རྗེས་མཚན་པའམ་ཡང་ན་རིན་པོ་ཆེ་རྐྱང་པ། ཐབ་ཁུང་ལ་ས་སེར་པོས་བྱུག་ཅིང་ཕྱིའི་སྟེགས་བུ་གྲུ་
བཞི་པ། གྲྭ་བཞིར་ཟླ་ཕྱེད་རྡོ་རྗེས་མཚན་པ། སྔར་བཞིན་ཕྱི་རོལ་དུ་བའི་ལྕི་བས་བྱུགས་ཏེ། དེ་དག་ལ་བདུད་རྩི་སེར་པོ་དང་
- 174 -

༄༅། །གསང་འདུས་འཇམ་རྡོར་གྱི་ཞི་རྒྱས་ཀྱི་སྦྱིན་སྲེག་འདོད་འཇོའི་བུམ་བཟང༌། །༼ཞ༽
ལྡན་པའི་དྲི་སེར་པོས་བྱུགས་ལ་མེ་ཏོག་སེར་པོ་གཅལ་དུ་དགྲམ། མཆོད་རྫས་ནི་གསེར་དངུལ་ལ་སོགས་པའི་སྣོད་དུ། ཏིལ་
དང༑ ཞོ་དང་། མེ་ཏོག་སེར་པོ་དང་། དྲི་སེར་པོའི་ཆུ་ལ་སོགས་པའོ། །སྲེག་རྫ་ས་ཁྱད་པར་བ་ནི། ཡམ་ཤིང་གི་རྒྱུ་ཞི་བ་དང་འདྲ་
བའི་ཤིང་གི་དབུས་ཀྱི་ཆ་ལས་བྱུང་བ། སྲིད་དུ་ཁྲུ་གང་། སྦོམས་སུ་ཚངས་པའི་ཚད། བདུད་རྩི་དང་བཅས་པའི་དྲི་སེར་པོའི་
ཆུས་བྲན་ལ། ཞོ་དང་འོ་མ་དང་མར་དུ་བསྙུགས་པ་མངར་གསུམ་གྱིས་སྦགས་པའོ། །རྒྱས་པའི་སྲེག་རྫ་ས་ཁྱད་པར་གཞན་
ཡང༑ འབྲས་ཆེན་ཞོ་དང་བསྲེས་པ་ལ་མངར་གསུམ་གྱིས་སྦགས་པའི་ཟས་མཆོག་དང་། ཞོ་དང་སྦྲང་རྩི་དང་ཏིལ་ནག་དང་།
ཞོ་ཟན་དང་ཞུན་མར་དང་བཅས་པའི་འབྲས་དང་། པདྨ་གེ་སར་དང་། ནཱ་ག་གེ་སར་དང་འབྲུ་རྣམས་སོ། །མེ་ནི་རྒྱལ་པོའམ།
རྒྱལ་རིགས་ཀྱི་ཁྱིམ་ནས་བྱུང་བའམ། ནགས་མེས་ཚིག་པ་དང་། ནོར་བུ་ལས་བྱུང་བ་དང་། དགེ་འདུན་གྱི་ཚང་མང་ལས་བྱུང་
བའོ༑ ༑ཀུ་ཤ་རྣམས་རྩེ་མོ་བྱང་དུ་བསྟན་ལ་དགོད། དགང་བླུགས་འཛིན་པའི་ཕྱག་རྒྱ་ནི་ལག་པ་གཉིས་ཁུ་ཚུར་བཅངས་པའི་
མཐེབ་མཛུབ་གཉིས་རྩེ་སྤྲད་པ་རིན་པོ་ཆེའི་ཕྱག་རྒྱའོ། །ཁ་བྱང་དུ་བལྟས་ལ་སྟན་མཐོན་པོ་ལ་གནས་ནས་རྐང་པ་འོག་ཏུ་དྲང་
པོར་བརྐྱང་པ་བཟང་པོའི་འདུག་སྟངས་བྱས་ཏེ། མེ་ལྷ་སེར་པོ་དང་འཇིག་རྟེན་ལས་འདས་པའི་ལྷ་རྣམས་ཀྱང་འོད་ཟེར་སེར་
པོ་འཕྲོ་བར་བསྒོམས་ལ། སྤེལ་ཚིག་ནི། བདག་ཅག་དཔོན་སློབ་འཁོར་དང་བཅས་པ་རྣམས་ཀྱི་ཚེ་དང་བསོད་
ནམས་དང་འབྱོར་བ་དང་གཟི་བརྗིད་དང་། སྡེ་སྣོད་གསུམ་དང་རྒྱུད་སྡེ་བཞིའི་བཤད་སྒྲུབ་དང་།
བསླབ་པ་གསུམ་གྱི་ཡོན་ཏན་ཐམས་ཅད་པུཥིངྐུ་རུ་ཨཾ། ཞེས་སྦྱར་རོ། །ཆོ་ག་ལྷག་མ་ཕལ་ཆེར་ནི་སྔར་བརྗོད་པ་ཇི་
ལྟ་བ་བཞིན་ནོ། །གཞན་ཡང་ཆོ་ག་སོ་སོའི་གོ་དོན། རྒྱུ་མཚན། གཞན་དོན་དུ་བྱ་ཚུལ། བགེགས་བརྟག་པ་དང་སེལ་ཚུལ།
ཡམ་ཤིང་གི་སྐྱོན་ཡོན་དང་། སྲེག་རྫས་སོ་སོའི་བྱེད་ལས། འོ་ཐུག་བསྒྲུབ་ཚུལ་སོགས་རྒྱས་པར་རྗེ་བཙུན་ཆོས་ཀྱི་རྒྱལ་པོ་ཙོང་
ཁ་པ་ཆེན་པོ་རང་ཉིད་ཀྱི་ཞལ་སྔ་ནས་མཛད་པའི་སྦྱིན་སྲེག་གི་ཆོ་ག་ཆེན་མོ་དངོས་གྲུབ་ཀྱི་རྒྱ་མཚོ་ལས་ཤེས་པར་བྱའོ། །
ཕུང་སོགས་ཆོས་རྣམས་རང་ཚུགས་ཐུབ་པའི་དངོས། །ཡོད་པར་སྣང་ཞིང་ཞེན་པའི་ཀུན་རྟོག་
གིས༑ ༑བསྐྱེད་པའི་ལས་དང་དེ་འབྲས་འཁོར་བ་རྣམས། །ལྷན་སྐྱེས་དགའ་བའི་མེ་ཡིས་བསྲེགས་པ་
ལས༑ ༑གནས་ལུས་ལོངས་སྤྱོད་མཛད་པ་ཡོངས་དག་པའི། །རྟེན་དང་བརྟན་པའི་འཁོར་ལོར་ཡོངས་
ཤར་བ། །ངེས་དོན་འཇམ་དཔལ་རྡོ་རྗེའི་སྦྱིན་སྲེག་འདི། །རྭ་སྒྲེང་དཔལ་གྱི་ཁྲིམས་ལྡན་འདུས་པའི་
སྡེའི༑ ༑ངག་འདོན་ཙམ་དུ་ངག་དབང་བྱམས་པས་བྲིས། །དགེ་བས་འགྲོ་བ་འདི་དག་མ་ལུས་
པ༑ ༑ཀུན་རྟོག་སྤྲོས་པའི་རྒྱ་ལས་གྲོལ་རྒྱུར་ཅིག། །།
༈ ན་མོ་མཉྫུ་ཤྲཱི་ཡེ། དཔལ་ལྡན་གསང་བ་འདུས་པའི་རྒྱུད་ཀྱི་དོན། །སྦྱོར་བ་ཡན་ལག་དྲུག་ཏུ་
ལེགས་བསྡུས་ནས། །ཉམས་སུ་ལེན་ཚུལ་འཇམ་དཔལ་དབྱངས་ཉིད་ཀྱིས། །ཡེ་ཤེས་ཞབས་ལ་
- 175 -

་
༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༢༽
དངོས་སུ་གསུངས་པའི་དོན། །མ་ཚང་མེད་པའི་ཆོག་སྒྲིགས་འདོད་འཇོ་འདི། །བསོད་ནམས་བྱེ་བའི་
ཆུ་ཀླུང་སྨོན་ལམ་འབུམ། །གཅིག་ཏུ་འཁྱིལ་ཞིང་སྙིང་སྟོབས་རབ་རྒྱས་པའི། །ཆུ་གཏེར་ལས་འཁྲུངས་
པར་ཡིག་རྟ་བདུན་བདག །གཟུགས་བརྙན་བགྲང་ཡས་འཆར་འདི་བསྐྲུན་པའི་མཐུས། །མར་གྱུར་
འགྲོ་བ་ཀུན་རྟོག་གིས་བཅིངས་པ། །ཀུན་ཀྱང་སྲིད་པའི་འཆིང་བ་ལས་གྲོལ་ཏེ། །ཡེ་ཤེས་སྐུ་ཡི་སྤྱན་
སྟོང་རྒྱས་གྱུར་ཅིག །འདི་ཡི་ཆེད་དུ་འབད་པ་ཐམས་ཅད་ཀྱང་། །འཇམ་དབྱངས་བླ་མས་དགྱེས་བཞིན་
རྗེས་བཟུང་སྟེ། །རྣམ་མང་ཤེས་བྱའི་ཁྱོན་རྣམས་མ་ལུས་པ། །ཅིག་ཅར་གཟིགས་པ་མྱུར་དུ་ཐོབ་གྱུར་
ཅིག ༑འདི་ཡང་ངག་དབང་བྱམས་པས་དཔལ་རྩེད་ཐང་གི་ཆོས་གྲྭ་ཆེན་པོར་བྲིས་པ་དགེ་ལེགས་འཕེལ། །མངྒ་ལཾ།། །།
- 176 -

༄༅། །སློབ་དཔོན་ཡེ་ཤེས་ཞབས་ལུགས་ཀྱི་གསང་འདུས་བསྐྱེད་རིམ་རིན་ཆེན་འཕྲེང་བ། །༼ཟ༽